《夏日闺怨》
唐代·蔡瑰

桃径李蹊绝芳园，炎氛炽日满愁轩。枝上鸟惊朱槿落，

池中鱼戏绿蘋翻。君恋京师久留滞，妾怨高楼积年岁。

非关曾入楚王宫，直为相思腰转细。卧簟乘闲乍逐凉，

熏炉畏热懒焚香。雨沾柳叶如啼眼，露滴莲花似汗妆。

全由独自羞看影，艳是孤眠疑夜永。无情拂镜不成妆，

有时却扇还风静。近日书来道欲归，鸳鸯文锦字息机。

但恐愁容不相识，为教恒著别时衣。

作者简介：生卒年不详。隋大业中，僧智琳碑为“江阳介士蔡瑰所制”，见《续高僧传》卷一二。应即其人。不知是否入唐。《全唐诗》存诗1首，出《初唐诗纪》卷五九引《玉台后集》。